Ljuba u Field Museum of Natural History
**Lyuba** (Люба) je mlada ženka dlakavog mamuta (*Mammuthus primigenius*) koja je uginula prije oko 40 000 godina, kada je bila stara samo oko jedan mjesec. Ona je daleko najbolje očuvana mumija mamuta na svijetu, čak i od Dime, mladog mužjaka koji je prije njetinog otkrića bio najbolje očuvan primjerak na svijetu.

Ona je dobila ime "Ljuba" (diminutiv od Ljubov' (Любовь) = "ljubav") prema ženi uzgajivača sobova i lovca Yurija Khudija koji ju je u maju 2007. pronašao na poluotoku Yamal na sjeveru Rusije. Mladunče je težilo 50 kg, bilo je visoko 85 cm i dugo 130 cm od repa do surle, što je otprilike veličina velikog psa.

Mladunče je izuzetno dobro očuvano; oči i surla su netaknuti, a očuvan je i dio krzna na tijelu. Ljuba je prenesena na Jikei University School of Medicine u Japanu na daljnje istraživanje koje je uključivalo i skeniranje računalnom tomografijom. Vjeruje se da se Ljuba ugušila zbog udisanja blata dok se borila da se izbavi iz blata u rijeci koju je njezino krdo prelazilo. Tvar slična glini koja ju je ugušila, također je onemogućila propadanje njezinih organskih tvari, pa je mladunče gotovo savršeno očuvano. Njezina koža i unutrašnji organi bili su netaknuti pa su naučnici uspjeli pronaći mlijeko njezine majke u njezinom stomaku. Također su pronašli i fekalije u želucu, što znači da je ona, kao i mladunčad današnjih slonova, povremeno uzimala fekalije odraslih kako bi uspostavila normalnu floru bakterija u probavnom traktu. One bi joj omogućile da se hrani biljkama. Dok su prijašnji, slabije očuvani primjerci izgledali izgladnjeli, Ljuba je za života bila vrlo zdrava. Ljubini organi i koža su u savršenom stanju. Pregledom Ljubinih zuba naučnici se nadaju da će shvatiti šta je izazvalo izumiranje životinja ledenog doba, koje se dogodilo krajem pleistocena prije 10 000 godina.

Ljuba u Liberty Science Centeru
Presjeci njezine lijeve mliječne kljove i jednog pretkutnjaka pokazali su da je potekla od mamuta koji su ponovo kolonizirali Sibir došavši sa Aljaske preko Beringovog prolaza, nakon što su prvobitni sibirski mamuti bili istrijebljeni.

Egzibicija
----------

Ljuba, koju je posudio Shemanovskiy Museum and Exhibition Center, bit će izložena na egzibiciji naziva "Mammoths and Mastodons: Titans of the Ice Age."[*mrtav link*] Ta egzibicija će se u periodu od 4 godine zaustaviti na deset mjesta u Sjevernoj Americi i na drugim kontinentima. Neka od tih mjesta su Liberty Science Center u Jersey Cityju u jesen 2010. godine, Anchorage Museum, Missouri History Museum, Boston Museum of Science, Denver Museum of Nature and Science i San Diego Natural History Museum. Od aprila 2012. godine Ljuba je izložena na "IFC Baby Mammoth of the Ice Age Exhibition" Arhivirano 2014-04-08 na Wayback Machine-u u International Finance Centreu u Hong Kongu.

Izvori
------

1. ↑  Rincon, Paul (2007-07-10). „Baby mammoth discovery unveiled". *news.bbc.co.uk* (The BBC). Pristupljeno 2007-07-13. [*mrtav link*]
2. ↑  Solovyov, Dmitry (2007-07-11). „Baby mammoth find promises breakthrough". *reuters.com* (Reuters). Pristupljeno 2007-07-13.
3. ↑  Smith, Olivia (2009-04-21). „Baby mammoth Lyuba, pristinely preserved, offers scientists rare look into mysteries of Ice Age". *Daily News* (New York). Arhivirano iz originala na datum 2009-08-15. Pristupljeno 2012-05-17.
4. ↑  Considine, Bob (2010-10-09). „42,000-year-old baby woolly mammoth arrives at Liberty Science Center for month-long exhibit". *The Star-Ledger* (New Jersey).

* National Geographic - Baby Mammoth, Frozen in Time
* televizijski program na Channel 4 - "*Waking the Baby Mammoth*", 21 do 22:35, 4. decembar 2009. godine, prikazan u Engleskoj

Vanjske poveznice
-----------------

* Članak na National Geographicu Arhivirano 2018-03-17 na Wayback Machine-u 24. aprila 2009.
* Waking the Baby Mammoth dokumentarni video 21. aprila 2009.